b'\n_START_ARTICLE_\nPercivall Pott\n_START_PARAGRAPH_\nSir Percivall Pott (6. tammikuuta 1714 \xe2\x80\x93 22. joulukuuta 1788) oli englantilainen kirurgi, yksi ortopedian perustajista. Sen ohella h\xc3\xa4nt\xc3\xa4 pidet\xc3\xa4\xc3\xa4n ensimm\xc3\xa4isen\xc3\xa4 ymp\xc3\xa4rist\xc3\xb6per\xc3\xa4isen sy\xc3\xb6v\xc3\xa4n havaitsijana._NEWLINE_Pott toimi apulaiskirurgina St. Bartholomew\xe2\x80\x99n sairaalassa 1744\xe2\x80\x931749 ja kirurgina 1749\xe2\x80\x931787. H\xc3\xa4n edisti suuresti ortopedisia hoitokeinoja ja muun muassa esti kollegoitaan amputoimasta h\xc3\xa4nen jalkaansa pahan murtuman j\xc3\xa4lkeen ja osoitti sen paranevan lastoitettuna. H\xc3\xa4nen 1768 ilmestynyt oppikirjansa muutti hoitotapoja Englannissa, ja sen k\xc3\xa4\xc3\xa4nt\xc3\xa4minen ranskaksi ja italiaksi muutti k\xc3\xa4yt\xc3\xa4nt\xc3\xb6j\xc3\xa4 my\xc3\xb6s etenkin Ranskassa._NEWLINE_Vuonna 1775 Pott kiinnitti huomionsa nuohoojilla yleiseen kivespussin ihosy\xc3\xb6p\xc3\xa4\xc3\xa4n ja yhdisti sen nokialtistukseen. H\xc3\xa4n oletti noen vaikuttavan iholla suoraan sy\xc3\xb6p\xc3\xa4\xc3\xa4 aiheuttavasti, ja t\xc3\xa4m\xc3\xa4 havainto vahvistettiin koe-el\xc3\xa4intutkimuksissa 1930-luvulla. Sit\xc3\xa4 pidet\xc3\xa4\xc3\xa4n ensimm\xc3\xa4isen\xc3\xa4 osoituksena ymp\xc3\xa4rist\xc3\xb6kemikaalin aiheuttamasta sy\xc3\xb6v\xc3\xa4st\xc3\xa4.'